**OZOLNIEKU NOVADS**

Inventarizācijas sarakstā no Ozolnieku novada iekļautas 3 apdzīvotās vietas – Āne, Tetele un Brankas.

**Ānē un Tetelē** ūdenssaimniecības pakalpojumu sniedzējs ir SIA „Āne EP”. Respondents norādījis, ka pakalpojumu zonā (Ānē un Tetelē) uzskaite nav nodalīta, tāpēc dati ir sniegti par abām šīm apdzīvotajām vietām vienā veidlapā un nav nodalīti apdzīvoto vietu griezumā. Veidlapā sniegtā informācija nav pietiekoši izsmeļoša, bet Respondents ir pievienojis komentāru:

„Esošas sistēmas ir tehniski un morāli novecojušas, daļa radušos notekūdeņu tiek novadīta vidē bez jebkādas attīrīšanas. Nelielā daļā ūdens apgādes sistēmas nav nekādu datu par tās cauruļvadu precīzu atrašanās vietu, tās nav pieejamas normālai apkopei, nav nepieciešamās ūdens patēriņa uzskaites.

Centralizētā dzeramā ūdens apgāde ir bez dzeramā ūdens attīrīšanas vai citādas sagatavošanas iespējām, līdz ar to dzeramā ūdens kvalitāte ir zema (paaugstinās Fe jonu koncentrācija, cietība un arī duļķainība).

Līdzīgi arī notekūdeņu novadīšanas pašteces kanalizācijas sistēmas un attīrīšanas (bez jau minētās daļas notekūdeņu novadīšanas vidē bez attīrīšanas kontrolējuma).

Kanalizācija – arī pašteces cauruļvadi vietām bojāti, aizsērējuši tīklā nokļūst pārāk daudz virsūdeņu un gruntsūdeņu”.

**Respondents nav norādījis Ānē un Tetelē konkrētus pasākumus, bet sistēmu raksturojums liecina, ka nepieciešama gan ūdensapgādes, gan kanalizācijas sistēmas rekonstrukcija.**

Par **Branku** ciemu Respondents nav sniedzis datus. Kopsavilkumā iedzīvotāju skaits un ūdenssaimniecības pakalpojumu sniedzējs uzrādīts pēc internetā atrodamās informācijas.